Babelscape/SREDFM huggingface dataset:
Λούντβιχ Κύμπλερ

Ο Λούντβιχ Κύμπλερ (γερμανικά: "Ludwig Kübler") (* 2 Σεπτεμβρίου 1889, Ούντερντιλ του Μονάχου, † 18 Αυγούστου 1947 στη Λιουμπλιάνα, Γιουγκοσλαβία) ήταν Γερμανός Στρατηγός των Ορεινών Στρατευμάτων ("General der Gebirgstruppe") κατά τον Β' Παγκόσμιο Πόλεμο. Υπήρξε ένας από τους κυριότερους οργανωτές των Ορεινών Στρατευμάτων της Γερμανίας και στο πρώτο μισό του πολέμου είχε μία εξαιρετική σταδιοδρομία, πριν πέσει στις αρχές του 1942 σε δυσμένεια, καθώς δεν ανταποκρίθηκε στις προσδοκίες του Αδόλφου Χίτλερ ως διοικητής Στρατιάς. Στο δεύτερο μισό του πολέμου ήταν διοικητής μονάδων που απασχολούνταν σε επιχειρήσεις κατά των ανταρτών στη Σοβιετική Ένωση και στα κατεχόμενα από τους Γερμανούς Βαλκάνια. Όταν τελείωσε ο πόλεμος, τον Μάιο του 1945, ο Κύμπλερ περιήλθε σε γιουγκοσλαβική αιχμαλωσία. Δικάστηκε και καταδικάστηκε για τα εγκλήματα που διέπραξε, ακόμη και κατά του άμαχου πληθυσμού κατά τη διάρκεια του πολέμου τόσο στο Ανατολικό Μέτωπο όσο και στα Βαλκάνια και καταδικάστηκε σε θάνατο δι' απαγχονισμού. Μεταπολεμικά, το όνομά του έγινε ευρύτερα γνωστό στη Γερμανία λόγω της αντιπαράθεσης που ανέκυψε σχετικά με την αλλαγή του ονόματος στρατοπέδου του Γερμανικού Ομοσπονδιακού Στρατού που έφερε το όνομά του. Τελικώς, την ετυμηγορία έδωσε το Γραφείο Έρευνας Στρατιωτικής Ιστορίας ("Militärgeschichtliches Forschungsamt") κατά το οποίο ο Κύμπλερ ήταν "«ιδιαίτερα θετικά διακείμενος προς τον Εθνικοσοσιαλισμό»" και διέθετε "«υπερβολική σκληρότητα και στυγνότητα»" προκαλώντας τη μετονομασία του στρατοπέδου το Νοέμβριο του ίδιου έτους.
Γ΄ Ελληνική Δημοκρατία

μικρογραφία|Η σημαία Ελλάδας μέχρι το 1978
μικρογραφία|Η Σημαία της Ελλάδας μετά τις 22 Δεκεμβρίου 1978
Τρίτη Ελληνική Δημοκρατία ονομάζεται η περίοδος διακυβέρνησης του ελληνικού κράτους από τη Μεταπολίτευση (1974) μέχρι σήμερα και διαχωρίζεται ιστορικά από την περίοδο της Δικτατορίας των Συνταγματαρχών (1967-1974). Θεωρείται τρίτη περίοδος της Ελληνικής Δημοκρατίας, με την δεύτερη περίοδο να αφορά το πολιτικό καθεστώς της Ελλάδας από το 1924 ως το 1935 και ως πρώτη περίοδο τα χρόνια της Επανάστασης του 1821 μέχρι την εγκαθίδρυση της Βασιλείας του Όθωνα το 1832. Ο όρος "Μεταπολίτευση" (με την έννοια της αλλαγής πολιτεύματος) χρησιμοποιείται συνεκδοχικά και ως εναλλακτικός πολιτικός όρος για την ιστορική αυτή περίοδο (ιδίως για τα πρώτα της χρόνια).

Επίσης, ως Γ΄ Ελληνική Δημοκρατία θεωρείται στην συνταγματική ιστορία της Ελλάδας, το δημοκρατικό Πολίτευμα που εγκαθιδρύθηκε στην χώρα μετά την Δικτατορία του 1967-1974 που επελέγη από τον ελληνικό λαό, με το Δημοψήφισμα της 8 Δεκεμβρίου 1974 για την μορφή του πολιτεύματος και ολοκληρώθηκε με την ψήφιση του Συντάγματος του 1975. 

Αν και οι όροι Πρώτη και Δεύτερη Ελληνική Δημοκρατία δεν είναι σε ευρύτατη χρήση, ο όρος «Τρίτη Ελληνική Δημοκρατία» είναι καθιερωμένος.
Κράμερ εναντίον Κράμερ

Κράμερ εναντίον Κράμερ (αγγλικά: "Kramer vs. Kramer") είναι αμερικανική δραματική ταινία παραγωγής 1979 σε σκηνοθεσία Ρόμπερτ Μπέντον. Το σενάριο έγραψε ο ίδιος και είναι βασισμένο στο βιβλίο του Έιβερι Κόρμαν. Πρωταγωνιστούν οι Ντάστιν Χόφμαν και Μέριλ Στριπ. Η ταινία αφηγείται την ιστορία ενός παντρεμένου ζευγαριού και τον αντίκτυπο που έχει το διαζύγιό τους στο περιβάλλον τους και ιδιαίτερα στο μικρό τους γιο.

Η ταινία κυκλοφόρησε στους κινηματογράφους των Ηνωμένων Πολιτειών στις 19 Δεκεμβρίου 1979. Έγινε μεγάλη καλλιτεχνική και εμπορική επιτυχία, με τις εισπράξεις στην Αμερική να φτάνουν τα 106,2 εκατομμύρια δολάρια. Έλαβε 9 υποψηφιότητες για Όσκαρ και στην 52η Απονομή των Βραβείων κέρδισε 5 χρυσά αγαλματίδια, ανάμεσά τους για Καλύτερη Ταινία, Σκηνοθεσία, Α' Ανδρικού Ρόλου και Β' Γυναικείου Ρόλου για τους Χόφμαν και Στριπ αντίστοιχα και Διασκευασμένου Σεναρίου.
Μάικλ Κλαρκ Ντάνκαν

Ο Μάικλ Κλαρκ Ντάνκαν ("Michael Clarke Duncan", 10 Δεκεμβρίου 1957 – 3 Σεπτεμβρίου 2012) ήταν Αμερικάνος ηθοποιός του κινηματογράφου γνωστός κυρίως για το ρόλο του Τζον Κόφι στην ταινία "Το Πράσινο Μίλι" (The Green Mile, 1999), για την οποία έλαβε υποψηφιότητα για Όσκαρ Β' Ανδρικού Ρόλου. Γεννήθηκε στις 10 Δεκεμβρίου του 1957 στο Σικάγο. Μεγάλωσε χωρίς πατέρα, μόνο με την μητέρα και μια αδελφή του. Επειδή ήταν μεγαλόσωμος και γυμνασμένος άρχισε να εργάζεται ως σωματοφύλακας σε διάφορα κέντρα στο Σικάγο και Λος Άντζελες. Παράλληλα εμφανίστηκε στον κινηματογράφο. Απεβίωσε στις 3 Σεπτεμβρίου 2012 από καρδιακή προσβολή.
Γιάννης Γκαγκαλούδης

Ο Γιάννης Γκαγκαλούδης, γεννημένος στις 22 Αυγούστου 1978 στη Κυψέλη, είναι Έλληνας επαγγελματίας καλαθοσφαιριστής. Διαθέτει ύψος 1,92 εκατοστά και αγωνίζεται στις θέσεις Πόιντ γκαρντ και Σούτινγκ γκαρντ.
Φρούριο Μπάχλα

Το Φρούριο Μπάχλα ("Bahla Fort", Αραβικά: قلعة بهلاء, Qal'at Bahla') είναι ένα από τα τέσσερα ιστορικά φρούρια που βρίσκονται στους πρόποδες των υψιπέδων Ντζεμπέλ Ακχντάρ ("Djebel Akhdar") στο Ομάν. Κτίστηκε κατά τη διάρκεια των 13ου και 14ου αιώνων, όταν η όαση Μπάχλα ευημερούσε υπό τον έλεγχο της φυλής Μπανού Νεμπχάν ("Banu Nebhan"). Τα ερειπωμένα πλίθινα τείχη και οι πύργοι του υψώνονταν περίπου 55 μέτρα (165 πόδια) από τα αμμολιθικά του θεμέλια. Πλησίον του στα νοτιοδυτικά βρίσκεται το Τέμενος της Παρασκευής ("Friday Mosque, masjid al-jumʿa, Αραβικά: مسجد الجمعة") με το σκαλιστό Μιχράμπ του 14ου αιώνα. Το φρούριο δεν δέχθηκε καμία φροντίδα πριν το 1987, με αποτέλεσμα την οικτρή του κατάσταση, αφού τμήματα των τειχών κατέρρεαν κάθε χρόνο κατά την περίοδο των βροχών.

Το φρούριο ανακηρύχθηκε Μνημείο Παγκόσμιας Κληρονομιάς από την UNESCO το 1987 και το 1988 εντάχθηκε στη λίστα Μνημείων Παγκόσμιας Κληρονομιάς σε κίνδυνο. Οι εργασίες αποκατάστασης ξεκίνησαν τη δεκαετία του 1990 και κόστισε περίπου 9 εκατομμύρια δολάρια στην κυβέρνηση του Ομάν, από το 1993 έως το 1999. Παρέμεινε για πολλά χρόνια καλυμμένο με σκαλωσιές και κλειστό στους τουρίστες για πολλά χρόνια. Αφαιρέθηκε από τη λίστα μνημείων σε κίνδυνο το 2004.

Το φρούριο της Μπάχλα, μαζί με τα φρούρια στο Ιζκί ("Izki") και Νιζβά ("Nizwa") και το φρούριο στο Ρουστάκ ("Rustaq") στα βόρεια, υπήρξαν κέντρα της αντίστασης των Χαριζιτών στην «κανονικοποιήση» του Χαλίφη Χαρούν αλ Ρασίντ. Η πόλη της Μπάχλα, περιλαμβανομένης της οάσεως, του Σουκ και του φοινικόδασους, είναι περικυκλωμένη από πλίθινα τείχη μήκους 12 χλμ. Η πόλη είναι γνωστή για την αγγειοπλαστική της.
Αγγλικανική Κοινωνία

Η Αγγλικανική Κοινωνία είναι η παγκόσμια ένωση των εθνικών και περιφερειακών Αγγλικανικών εκκλησιών, καθεμιά εκ των οποίων έχει πλήρη αυτονομία. Όπως υποδηλώνει το όνομά της, η Αγγλικανική Κοινωνία αποτελεί ένωση των Εκκλησιών που ευρίσκονται σε πλήρη κοινωνία με την Εκκλησία της Αγγλίας, θεωρούμενη ως η Μητέρα Εκκλησία όλων, με επίκεντρο τον προκαθήμενό της, Αρχιεπίσκοπο Καντουαρίας. Το καθεστώς πλήρους κοινωνίας σημαίνει, ιδανικά, ότι υπάρχει αμοιβαία συμφωνία σε ουσιώδη δόγματα και ότι η πλήρης συμμετοχή στη μυστηριακή ζωή της κάθε εθνικής εκκλησίας είναι διαθέσιμη σε όλους τους κοινωνούς Αγγλικανούς. Η Αγγλικανική Κοινωνία αριθμεί περισσότερα από ογδόντα εκατομμύρια μέλη.
Ιωάννης Κόσσος

Ο Ιωάννης Κόσσος (1822 - 1875) ήταν Έλληνας γλύπτης από την Τρίπολη της Αρκαδίας. Ήταν ένας από τους πρώτους και πιο επιφανείς γλύπτες της απελευθερωμένης Ελλάδας. Πέθανε στην Αθήνα το 1875.
Τζεμπέλ Μπαρκάλ

Το Τζεμπέλ Μπαρκάλ ή Γκέμπελ Μπαρκάλ (Αραβικά: جبل بركل) είναι ένα μικρό βουνό 400 χλμ περίπου βόρεια του Χαρτούμ, στην πόλη Καρίμα, στην Βόρεια Επαρχία του Σουδάν, σε μία μεγάλη καμπή του ποταμού Νείλου, στην περιοχή Νουβία.
Προτεσταντική Εκκλησία της Αλγερίας

Η Προτεσταντική Εκκλησία της Αλγερίας είναι μια Χριστιανική εκκλησία που δημιουργήθηκε το 1972 από την ένωση πολλών μικρότερων Προτεσταντικών δογμάτων στην Αλγερία. Έχει περίπου 100.000 με 150.000 μέλη σε 40 με 50 ενορίες, οι οποίες βρίσκονται κυρίως στη βόρεια παράκτια περιοχή της χώρας. Είναι Αναμορφωμένη εκκλησία, και συνδέεται με την Παγκόσμια Κοινωνία Αναμορφωμένων Εκκλησιών. Επίσης είναι μέλος του Συμβουλίου Εκκλησιών της Μέσης Ανατολής.
Παγκόσμια Κοινωνία Αναμορφωμένων Εκκλησιών

thumb|200px|right|Λογότυπο της Παγκόσμιας Κοινωνίας Αναμορφωμένων Εκκλησιών
Η Παγκόσμια Κοινωνία Αναμορφωμένων Εκκλησιών ή Παγκόσμια Κοινωνία Μεταρρυθμισμένων Εκκλησιών είναι οικουμενικό Χριστιανικό σώμα που δημιουργήθηκε του 2006 με την συνένωση του Παγκόσμιου Συνδέσμου Αναμορφωμένων Εκκλησιών και του Αναμορφωμένου Οικουμενικού Συμβουλίου. Με περίπου 80 εκατομμύρια μέλη, η Κοινωνία είναι η πέμπτη μεγαλύτερη ενιαία χριστιανική κοινωνία στον κόσμο, μετά την Ρωμαιοκαθολική, την Ανατολική Ορθόδοξη Εκκλησία, της Αγγλικανική Κοινωνία και το Παγκόσμιο Μεθοδιστικό Συμβούλιο, ενώ είναι το μεγαλύτερο σώμα Αναμορφωμένων/Μεταρρυθμισμένων και Πρεσβυτεριανών εκκλησιών. Μέλος της Κοινωνίας είναι και η Ελληνική Ευαγγελική Εκκλησία.
Χριστιανικές Μεταρρυθμισμένες Εκκλησίες της Αυστραλίας

Οι Χριστιανικές Μεταρρυθμισμένες Εκκλησίες της Αυστραλίας ή Χριστιανικές Αναμορφωμένες Εκκλησίες της Αυστραλίας είναι Χριστιανικό εκκλησιαστικό δόγμα στην Αυστραλία που ανήκει στην Αναμορφωμένη και Πρεσβυτεριανή παράδοση. Έχει περίπου 9,500 μέλη σε περισσότερες από 50 εκκλησίες, και συνδέεται με την Παγκόσμια Κοινωνία Αναμορφωμένων Εκκλησιών.
Πρεσβυτεριανή Εκκλησία του Πακιστάν

Η Πρεσβυτεριανή Εκκλησία του Πακιστάν είναι ένα μεγάλο Προτεσταντικό δόγμα του Πακιστάν. Η Εκκλησία του Πακιστάν είναι το άλλο μεγάλο Χριστιανικό δόγμα. Ανήκει στην Αναμορφωμένη και Πρεσβυτεριανή παράδοση, ενώ συστάθηκε το 1993. Έχει περίπου 400,000 μέλη, και συνδέεται με την Παγκόσμια Κοινωνία Αναμορφωμένων Εκκλησιών και το Παγκόσμιο Συμβούλιο των Εκκλησιών. Διατηρεί εκπαιδευτικό πρόγραμμα με σχολεία.
Μηλολόνθη

Η "Μηλολόνθη" ("Melolontha") είναι γένος κολεοπτέρων από την πρώην οικογένεια Scarabaeidae. Η οικογένεια αυτή σήμερα θεωρείται υπεροικογένεια και ονομάζεται Scarabaeoidea και η μηλολόνθη κατατάσσεται στην οικογένεια Melolonthidae. 

Παγκοσμίως διακρίνονται περίπου 62 είδη του γένους Μηλολόνθη.
Στην Ευρώπη το γένος εκπροσωπείται με έξι είδη, από τα οποία στην Ελλάδα συναντούμε τέσσερα, την "Melolontha albida", την "Melolontha melolontha", την "Melolontha pectoralis" και την "Melolontha taygetana" ενδημική στην Ελλάδα. Το είδος "Melolontha hippocastani" δεν αναφέρεται για την Ελλάδα.

Εφόσον το όνομα Μηλολόνθη είναι πολύ παλαιό χρησιμοποιείται και για άλλα έντομα όπως τη χρυσόμυγα και γενικότερα για τα έντομα με προνύμφες παρόμοιες με τις προνύμφες της μηλολόνθης.
Στάμος Παπαφράγκος

Ο Στάμος Παπαφράγκος (1872 - 27 Νοεμβρίου 1942) ήταν Έλληνας νομικός.
Σωτήριος Σολιώτης

Ο Σωτήριος Σολιώτης (1894 – 2 Σεπτεμβρίου 1961) ήταν Έλληνας νομικός.
Γιάκομπ Γκέοργκ Κρίστιαν Άντλερ

Ο Γιάκομπ Γκέοργκ Κρίστιαν Άντλερ (γερμ. "Jakob Georg Christian Adler" (1756 – 1834) ήταν Γερμανός αρχιεπίσκοπος του Σλέσβιχ-Χόλσταϊν, λεβαντινολόγος, καθηγητής της Συριακής γλώσσας στο πανεπιστήμιο της Κοπεγχάγης, Λουθηρανός θεολόγος, συγγραφέας, συλλέκτης νομισμάτων και πρόεδρος της εταιρείας της Βίβλου του Σλέσβιχ-Χόλσταϊν.
Αντώνιος Ζηλήμων

Ο Αντώνιος Ζηλήμων (1868 - 1944) ήταν Έλληνας νομικός.

Γεννήθηκε στην Σίφνο. Σπούδασε νομικά και αρχικά άσκησε τη δικηγορία. Έπειτα ακολούθησε καριέρα δικαστικού και το 1906 έγινε πρόεδρος πρωτοδικών, το 1907 εφετών, το 1911 αρεοπαγίτης και το 1922 πρόεδρος του Αρείου Πάγου, θέση στην οποία παρέμεινε μέχρι το 1933, οπότε του δόθηκε τιμητικά ο τίτλος του επίτιμου προέδρου. Υπήρξε επίσης επίτιμος διδάκτορας των πανεπιστημίων Αθηνών και Θεσσαλονίκης.

Λόγω της άρνησής του να συνεργαστεί με τους Γερμανούς περιορίστηκε στην Σίφνο, όπου και απεβίωσε το 1944.
Ομοσπονδιακή Διοίκηση Αεροπορίας

thumb|220px|Το έμβλημα της ΟΔΑ / FAA.
Η Ομοσπονδιακή Διοίκηση Αεροπορίας - ΟΔΑ (Federal Aviation Administration) γνωστότερη με το αρκτικόλεξο FAA είναι η εθνική υπηρεσία πολιτικής αεροπορίας των ΗΠΑ, αντίστοιχη με την ελληνική ΥΠΑ. Στη δικαιοδοσία της περιλαμβάνεται η ρύθμιση και η εποπτεία παντός θέματος της πολιτικής αεροπορίας εντός του εθνικού εναέριου χώρου, εκδίδοντας αεροπορικούς κανονισμούς και προβαίνοντας σε ελέγχους. Δημιουργήθηκε με τον ομοσπονδιακό αεροπορικό νόμο του 1958, ως Ομοσπονδιακός Οργανισμός Αεροπορικών Υπηρεσιών, τη δε σύγχρονη ονομασία του υιοθέτησε το 1967 όταν τέθηκε υπό την εποπτεία του Υπουργείου Μεταφορών των ΗΠΑ.
Άντολφ Φουρτβένγκλερ

Ο Άντολφ Φουρτβένγκλερ (γερμ. "Adolf Furtwängler"), (1853 - 1907) ήταν Γερμανός αρχαιολόγος, ανθρωπολόγος και ιστορικός της τέχνης.
3-υδροξυπροπανικό οξύ

Το 3-υδροξυπροπανικό οξύ ή β-υδροξυπροπανικό οξύ ή υδρακρυλικό οξύ ή δεοξυγλυκερινικό οξύ είναι το απλούστερο β-υδροξυοξύ. Στην όψη είναι ένα όξινο παχύρευστο υγρό με pKa = 4,5. Είναι πολύ διαλυτό στο νερό, διαλυτό στην αιθανόλη και αναμείξιμο με το διαιθυλαιθέρα. Αν επιχειρηθεί η απόσταξή του, αφυδατώνεται, παράγοντας προπενικό οξύ:

formula_1
Το 3-υδροξυπροπανικό οξύ χρησιμοποιείται για τη βιομηχανική παραγωγή διαφόρων χημικών προϊόντων, όπως τα ακρυλικά.
Αικατερίνη Ζλατάνου

Η Αικατερίνη Ζλατάνου ήταν Ελληνίδα με σημαντική κοινωνική και φιλελληνική δράση.
Γκέοργκ Κρίστιαν Άντλερ

Ο Γκέοργκ Κρίστιαν Άντλερ (γερμ. "Georg Christian Adler") (1724 - 1804) υπήρξε γερμανός ιεροκήρυκας, συγγραφέας και αρχαιοδίφης. Γεννήθηκε στις 6 Μαΐου 1724 στο Μπράντενμπουργκ. Πατέρας του ήταν ο επίσης Γκέοργκ Κρίστιαν Άντλερ, διδάσκαλος στο Κολλέγκιουμ Φριντερικιάνουμ. Παντρεύτηκε το 1755 την Γιοάννα Ελίζε το γένος Σούλτσε, και απόκτησαν μαζί τον γιο Γιάκομπ Γκέοργκ Κρίστιαν Άντλερ. Σπούδασε θεολογία στο Πανεπιστήμιο της Χάλλε και διετέλεσε ιεροκήρυκας το 1755 στην Άρνις και το Σάραου. Ένα χρόνο αργότερα εγκαταστάθηκε στην Άλτονα, όπου χειροτονήθηκε επίσκοπος της εκκλησίας της Αγίας Τριάδας ("St. Trinitatis") στην Άλτονα. Πέρα από τις θεολογικές του ενασχολήσεις μελέτησε την ιστορία της Ρώμης και συνέταξε αρκετές μελέτες επί του θέματος. Απεβίωσε στις 2 Νοεμβρίου 1804 στην Άλτονα ("Altona") του Χόλσταϊν ("Holstein").
Λεβάντσο

Το Λεβάντσο (ιταλ. "Levanzo") είναι ιταλικό νησί με έκταση 5,8 τ.χλμ και πληθυσμό 220 κατοίκους. Είναι το μικρότερο, σε έκταση, νησί του συμπλέγματος των Αιγάδων νήσων και πρωτεύουσα του νησιού είναι το Λεβάντσο. Διοικητικά ανήκει στον δήμο της Φαβινιάνας.
Αλεξάνδρα Μαυροκορδάτου

Η Αλεξάνδρα Μαυροκορδάτου (1605 – 1684) ήταν Ελληνίδα διανοούμενη και οικοδέσποινα φιλολογικού σαλονιού.
Ζεν

μικρογραφία|Στο ζεν ο κύκλος  ensō συμβολίζει την απόλυτη Φώτιση και μπορεί να είναι ανοικτός  ή κλειστός. Calligraphy by Kanjuro Shibata XX "Ensō (円相)".
Το Ζεν είναι σχολή του Βουδισμού Μαχαγιάνα η οποία τονίζει τη βιωματική Σοφία στην επίτευξη του διαφωτισμού. Ως εκ τούτου, θέτει σε υποδεέστερη θέση τη θεωρητική γνώση υπέρ της άμεσης υλοποίησης μέσω του διαλογισμού και της πρακτικής Ντάρμα. Οι διδασκαλίες του Ζεν περιλαμβάνουν διάφορες πηγές της θεωρίας Μαχαγιάνα, συμπεριλαμβανομένων των διδασκαλιών των σχολών Yogacara, Tathagatagarbha και Huayan, καθώς και της λογοτεχνίας Prajñāpāramitā.

Το Ζεν εμφανίστηκε ως χωριστή σχολή του Βουδισμού, ως "Τσαν", για πρώτη φορά στην Κίνα ,τον 6ο αιώνα. Από την Κίνα εξαπλώθηκε νότια έως το Βιετνάμ, και ανατολικά προς την Κορέα και την Ιαπωνία. Ως θέμα της παράδοσης, η καθιέρωση του Ζεν πιστώνεται στον Πέρση ή Νότιο Ινδό πρίγκηπα (μετέπειτα μοναχός) Bodhidharma, ο οποίος ήρθε στην Κίνα για να διδάξει μια «ειδική αναμετάδοση εκτός γραφών, που δεν στηρίζεται σε λέξεις ή γράμματα». Ο Ζεν Βουδισμός δίνει έμφαση στην αυστηρή πειθαρχία και αυτοέλεγχο, στο διαλογισμό, την κατανόηση της φύσης του νου και της φύσης των πραγμάτων. Δίνει έμφαση στην άμεση πνευματική πρακτική με την αλληλεπίδραση με έναν Δάσκαλο. Υποτιμά την απλή γνώση μέσω των  γραφών, γιατί οι λέξεις δεν μπορούν να εκφράσουν επαρκώς τη θρησκευτική αλήθεια, όπως αυτή βιώνεται με το πνεύμα. Γι’ αυτό οι πιστοί θεωρούν τις ιερές γραφές Ζεν ως άχρηστο χαρτί.
Φλουμινένσε ΦΚ

Η Φλουμινένσε ΦΚ (πορτογαλικά: "Fluminense FC", ) αποτελεί το ποδοσφαιρικό τμήμα του ομώνυμου αθλητικού συλλόγου και μία από τις τέσσερις μεγάλες ομάδες του Ρίο ντε Τζανέιρο στην Βραζιλία. Αγωνίζεται στην Α' κατηγορία ποδοσφαίρου στην Βραζιλία. Ο μεγαλύτερος της αντίπαλος είναι η συμπολίτισσα Φλαμέγνκο. Το ντέρμπι ονομάζεται «Fla-Flu». Αγωνίζεται σε διάφορα στάδια του Ρίο ντε Τζανέιρο αλλά και στο στάδιο «Μαρακανά» της Βραζιλίας, χωρητικότητας 78.838 θέσεων. 

Η Φλουμινένσε είναι κάτοχος τεσσάρων πρωταθλημάτων, ενός πρωταθλήματος Γ' Βραζιλίας, ενός κυπέλλου Βραζιλίας και τριάντα ενός πρωταθλημάτων Καριόκα. Σε διεθνές επίπεδο, έχει υπάρξει μια φορά φιναλίστ του Κόπα Λιμπερταδόρες το 2008 και φιναλίστ του Κόπα Σουδαμερικάνα το 2009.
Αλέξανδρος Καλλιμάχης

Ο Αλέξανδρος Καλλιμάχης ("Alexandru Callimachi", 1737 – 12 Δεκεμβρίου 1821) ήταν Έλληνας πρίγκηπας της Μολδαβίας. 

Η καταγωγή του ήταν από την σπουδαία Φαναριώτικη οικογένεια Καλλιμάχη. Γεννήθηκε στην Κωνσταντινούπολη. Ο πατέρας του Ιωάννης Καλλιμάχης και ο αδελφός του Γρηγόριος Καλλιμάχης είχαν διατελέσει πρίγκιπες της Μολδαβίας. Διετέλεσε μεγάλος Δραγουμάνος στην Υψηλή Πύλη από το 1785 ως το 1794, και Πρίγκηπας της Μολδαβίας το 1795. Απεβίωσε στο Μπολού το 1821.Διάδοχός του ήταν ο Κωνσταντίνος Υψηλάντης.
Πρισίλα Πρίσλεϋ

Η Πρισίλα Πρίσλεϋ (αγγλ. "Priscilla Presley", 24 Μαΐου 1945 - ) είναι Αμερικανίδα ηθοποιός του κινηματογράφου. Γεννήθηκε στις 24 Μαΐου 1945 το γένος "Ανν Γουέγκνερ" ("Ann Wagner") στο Μπρούκλιν της Νέας Υόρκης. Πατέρας της ήταν ο Τζέημς Γουέγκνερ, ο οποίος πέθανε λίγο μετά την γέννηση της κόρης του από αεροπορικό δυστύχημα. Η μητέρα της ξαναπαντρεύτηκε, τον Ζοζέφ Μπολιέ ("Joseph Beaulieu"), αξιωματικό της γερμανικής πολεμικής αεροπορίας. Η Πρισίλα στα δεκατέσσερα χρόνια της γνωρίστηκε με τον Έλβις Πρίσλεϊ και τον παντρεύτηκε στο Λας Βέγκας. Απέκτησε μαζί του την Λίζα Μαρί Πρίσλεϋ.

Κατηγορία:Αμερικανοί επιχειρηματίες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λέων Πασύ

Ο Λέων Πασύ (Καβάλα 1906 - Τελ Αβίβ 1964) ήταν Έλληνας αθλητής του στίβου, μέλος της Εβραϊκής κοινότητας, πανελληνιονίκης, ρέκορντμαν και μέλος της εθνικής ομάδας στίβου.

Ήταν γιος του Σαμουήλ Πασύ κι είχε άλλα τρία αδέλφια επίσης αθλητές, τον Ισαάκ , τον Τζακ και τον Αλβέρτο. Ξεκίνησε τον αθλητισμό από τους Φίλιππους Καβάλας σε ηλικία 15 ετών ενώ ταυτόχρονα εργαζόταν σαν καπνεργάτης. Οι πρώτες επιτυχίες άρχισαν το 1927 παίρνοντας μέρος με τους Φίλιππους στους Πανθρακικούς αγώνες παίρνοντας τα πρώτα του μετάλλια . Την ίδια χρονιά συμμετείχε στο πανελλήνιο πρωτάθλημα κατακτώντας το αργυρό μετάλλιο στα 1500 μέτρα. Το 1928 συνέχισε τις επιτυχίες στους Πανθρακικούς αλλά απέτυχε στους αγώνες πρόκρισης για τη σύσταση της εθνικής ομάδας που θα έπαιρνε μέρους στους Ολυμπιακούς αγώνες.

Το 1931 έγινε μέλος της εθνικής ομάδας του στίβου ενώ συνέχισε τις επιτυχίες του σε αγώνες κυρίως της Βορείου Ελλάδος. Στο πανελλήνιο πρωτάθλημα της ίδιας χρονιάς ήταν δεύτερος στα 400 και 800 μέτρα ενώ απέτυχε να πάρει μετάλλιο στους Βαλκανικούς αγώνες όπου ήταν πέμπτος στα 800 μέτρα. Το 1932 συμμετείχε για πρώτη φορά στη Μακαμπιάδα του Τελ Αβίβ και αμέσως μετά στην Αίγυπτο για αγώνες της εθνικής. 

Το 1932 παρόλο που κέρδισε την συμμετοχή του στους Ολυμπιακούς αγώνες ο ΣΕΓΑΣ δεν τον συμπεριέλαβε στην αποστολή. Τον Ιούλιο του 1932 στους Πανθρακικούς αγώνες κατέρριψε το πανελλήνιο ρεκόρ στα 800 μέτρα αλλά ο ΣΕΓΑΣ αρνήθηκε να το αναγνωρίσει , τον Οκτώβριο στους περιφερειακούς αγώνες το κατέρριψε και πάλι με επίδοση 1'59"4". Ρέκορντμαν ήταν και με την εθνική ομάδα σκυταλοδρομίας στα 4Χ400 στους βαλκανικούς αγώνες του Ζάγκρεμπ το 1934. Στο πανελλήνιο πρωτάθλημα ήταν πάλι δεύτερος στα 400 και 800 μέτρα . Τον Οκτώβριο του 1932 στους βαλκανικούς αγώνες της Αθήνας κατέκτησε το χρυσό μετάλλιο στα 800 μέτρα ενώ ήταν δεύτερος στα 400 μέτρα, πρώτος στην Βαλκανική σκυταλοδρομία , και στα 400Χ100 επίσης πρώτος. 

Το 1933 ο Πασύ συνέχισε τις επιτυχίες κατακτώντας τρία μετάλλια στους Βαλκανικούς αγώνες. Το 1934 μετακόμισε στην Θεσσαλονίκη και πήρε μεταγραφή στην Μακάμπη. Στην Μακάμπη και στην Θεσσαλονίκη ο Πασύ συνέχισε τις επιτυχίες ενώ το 1935 στην Μακαμπιάδα γνώρισε την μετέπειτα γυναίκα του , Ρίβκα Αμάρα, όπου μετά τον γάμο τους εγκαταστάθηκαν μόνιμα στο Τελ Αβίβ όπου η Ρίβκα ήταν δασκάλα. Το 1935 ο ΣΕΓΑΣ τον συμπεριέλαβε στο κλιμάκιο για την συγκρότηση της εθνικής ομάδας για τους Ολυμπιακούς αγώνες του Βερολίνου, αλλά ο Πασύ δεν εμφανίστηκε να αγωνιστή. 

Στην Παλαιστίνη ο Πασύ γράφτηκε στην Μακάμπι Τελ Αβίβ και συνέχισε να παίρνει μέρος σε αγώνες καταρρίπτοντας το εθνικό ρεκόρ στα 800 μέτρα. Το 1936 πήρε μέρος με αντιπροσωπευτική ομάδα της Παλαιστίνης σε αγώνες σε διάφορες Γερμανικές πόλεις. Μετά το τέλος της καριέρας του συνέχισε σαν προπονητής. 

Κατά τον Β' παγκόσμιο πόλεμο έχασε όλη του την οικογένεια που έμεναν στην Ελλάδα στα στρατόπεδα συγκέντρωσης και σχεδόν όλους τους συγγενείς του. Με την γυναίκα του Ρίκβα έκαναν τρία παιδιά , πέθανε στο Τελ Αβίβ το 1964 σε ηλικία 56 ετών.
Βαγγέλης Παπάζογλου

Ο Βαγγέλης Παπάζογλου, γνωστός και ως Αγγούρης (Ντουρμπαλί Σμύρνης, 1896 - Κοκκινιά, 27 Ιουνίου 1943) ήταν Έλληνας διακεκριμένος λαϊκός μουσικός και τραγουδοποιός, από τους κορυφαίους προπολεμικούς ρεμπέτες.
Αλλέγκρα Γκατένιο

Η Αλλέγκρα Γκατένιο (Θεσσαλονίκη 1921 - Ισραήλ ? ) ήταν Ελληνίδα αθλήτρια του στίβου, μέλος της Εβραϊκής κοινότητας, και πανελληνιονίκης.

Γεννήθηκε το 1921 στη Θεσσαλονίκη και πατέρας ήταν ο Μόρδος Γκατένιο. Έπαιρνε μέρος σε αγώνες με το γυμνάσιο Θηλέων και την Μέση σχολή όπου την εντόπισαν παράγοντες του Ηρακλή και το 1938 έγινε η πρώτη αθλήτρια του συλλόγου. Σημείωσε πολλές διακρίσεις σε τοπικές διοργανώσεις όπως το πρωτάθλημα Μακεδονίας, το 1939 στο πανελλήνιο πρωτάθλημα ήταν τρίτη στα 60 μέτρα. Στους επόμενους πανελλήνιους του 1940 ήταν πρώτη στα 100 μέτρα, δεύτερη στο άλμα εις ύψος και τρίτη στα 60 μέτρα. 

Το 1943 η ίδια και η οικογένεια της οδηγήθηκε στα στρατόπεδα συγκέντρωσης και για πολλά χρόνια χάθηκαν εντελώς τα ίχνη της. Μεταπολεμικά αναφέρεται από κάποιους ότι ζούσε για κάποιο διάστημα στην Θεσσαλονίκη και την είχαν συναντήσει. Σύμφωνα με τις μαρτυρίες αυτές ήταν η μόνη που είχε επιζήσει από την οικογένεια της και τέλος μετανάστευσε στην Παλαιστίνη όπου είναι άγνωστη η ζωή της εκεί.
Ιωάννης Μαυροκορδάτος

Ο Ιωάννης Μαυροκορδάτος (23 Ιουλίου 1684 - 23 Νοεμβρίου 1719) ήταν Έλληνας λόγιος του 18ου αιώνα και καϊμακάμης της Μολδαβίας και αργότερα οσποδάρος (πρίγκιπας) της Βλαχίας.
Γιάννης Σπαχάνης

Ο Γιάννης Σπαχάνης ήταν Έλληνας μουσικός, που αποτέλεσε έναν από τους πρώτους τραγουδιστές που ηχογράφησαν τραγούδια με μπουζούκι, πριν ακόμα και από το Γιώργο Μπάτη και το Μάρκο Βαμβακάρη. Δύο από τα τραγούδια του είναι τα: «Τα δίστιχα του μάγκα» (1931), «Καλέ μάνα δεν μπορώ» (1931).
Ευαγγελική Λουθηρανική Εκκλησία της Φινλανδίας

Η Ευαγγελική Λουθηρανική Εκκλησία της Φινλανδίας (φινλ.: "Suomen evankelis-luterilainen kirkko", σουηδ.: "Evangelisk-lutherska kyrkan i Finland") είναι η εθνική εκκλησία της Φινλανδίας, και δογματικά συγκαταλέγεται στα Λουθηρανικά χριστιανικά δόγματα.

Η Ευαγγελική Λουθηρανική Εκκλησία είναι η μεγαλύτερη εκκλησία της Φινλανδίας. Σύμφωνα με εκτίμηση που έγινε στα τέλη του 2013, το 75.2% των Φινλανδών ανήκει στην εκκλησία. Με βάσει τα 4,1 εκατομμύρια μέλη της, η Ευαγγελική Λουθηρανική Εκκλησία της Φινλανδίας είναι μία από από τις μεγαλύτερες Λουθηρανικές εκκλησίες στον κόσμο. Επίσης, συμμετέχει στο Παγκόσμιο Συμβούλιο Εκκλησιών και στο Συμβούλιο Ευρωπαϊκών Εκκλησιών, και μαζί με την Φινλανδική Ορθόδοξη Εκκλησία θεωρείται "εθνική εκκλησία" στην Φινλανδία. Εκτός από την Χριστιανική λατρεία, οι τοπικές κοινότητες της Εκκλησίες, διοργανώνουν πολλές μη θρησκευτικές δραστηριότητες.
Λάζαρος Αποστολίδης

Ο Λάζαρος Αποστολίδης η καπετάν Λάζος ήταν οπλαρχηγός του Μακεδονικού Αγώνα από τη Ζουπάνιστα (νυν Λεύκη) Καστοριάς.
Ζαχαρίας Καψαλάκης

Ο Ζαχαρίας Καψαλάκης (1930 - 8 Φεβρουαρίου 1995) ήταν Έλληνας νευροχειρουργός, ιδρυτής του Ινστιτούτου "Εγκέφαλος" και Υφηγητής του Πανεπιστημίου Αθηνών στην Έδρα του καθηγητή Χειρουργικής Γεώργιου Τούντα στο "Αρεταίειο".
Μαρίκα Παπαγκίκα

Η Μαρίκα Παπαγκίκα (Κως, 1 Σεπτεμβρίου 1890 – Νέα Υόρκη, 2  Αυγούστου 1943) ήταν Ελληνίδα τραγουδίστρια, η οποία θεωρείται η σπουδαιότερη ελληνική φωνή στην Αμερική των αρχών του 20ού αιώνα (από όσες τουλάχιστον ηχογραφήθηκαν σε δίσκους). 
Απο την Κω μετέβη στην Αίγυπτο το 1913 και το 1914 στις Η.Π.Α.. Είχε σπουδαία διαδρομή στο πάλκο και στη δισκογραφία μέχρι το Κραχ του 1929, οπότε και καταστράφηκε οικονομικά. Δεν επέστρεψε ποτέ στην Ελλάδα, ενώ το μουσικό της ρεπερτόριο έγινε ευρέως γνωστό στην Ελλάδα μετά από 40 χρόνια. 

Στις Η.Π.Α. ηχογράφησε το πρώτο της τραγούδι το 1918 με τίτλο «Με ξέχασες» για να ακολουθήσει το «Σμυρναίικο μινόρε». Ως το 1929, ηχογράφησε γύρω στα 250 τραγούδια, κλείνοντας τη δισκογραφική της παρουσία με 4 τραγούδια το 1937.
Ήβη Αδάμου

Η Ήβη Αδάμου (Αγία Νάπα, 24 Νοεμβρίου 1993) είναι Ελληνοκύπρια τραγουδίστρια. Έγινε γνωστή το 2009 μέσα από το ελληνικό μουσικό σόου "The X-Factor 2" του ANT1. Το 2012, εκπροσώπησε την Κύπρο στη Eurovision, με το τραγούδι "La La Love", κατακτώντας την 16η θέση. Ανήκει στο δυναμικό της Panik Records.
Μιχαήλ Σιωνίδης

Ο Μιχαήλ Σιωνίδης (Γκίρτσιστα Βογδάντσας, 1870 - Εύζωνοι Κιλκίς, 1935) ήταν Έλληνας Μακεδονομάχος, οπλαρχηγός από τη Γκίρτσιστα Βογδάντσας (Οθωμανική Αυτοκρατορία, σήμερα Βόρεια Μακεδονία).
Χριστιανική Μεταρρυθμισμένη Εκκλησία στη Βόρεια Αμερική

Η Χριστιανική Μεταρρυθμισμένη Εκκλησία στη Βόρεια Αμερική ή Χριστιανική Αναμορφωμένη Εκκλησία στη Βόρεια Αμερική (αγγλ.: "Christian Reformed Church in North America" ή εν συντομία "CRCNA"), είναι Προτεσταντικό Χριστιανικό εκκλησιαστικό δόγμα στις Ηνωμένες Πολιτείες και τον Καναδά, με Καλβινιστική και Ευαγγελική θεολογία. 

Έχοντας τις ρίζες της στην Ολλανδική Μεταρρυθμισμένη Εκκλησία, η Χριστιανική Μεταρρυθμισμένη Εκκλησία ιδρύθηκε από τον Γκίσμπερτ Χάαν και ολλανδούς μετανάστες που εγκατέλειψαν την Μεταρρυθμισμένη Εκκλησία στην Αμερική το 1857. Σήμερα αριθμεί περίπου 250.000 μέλη σε περισσότερες από 1.100 κοινότητες. Είναι μέλος της Παγκόσμιας Κοινωνίας Αναμορφωμένων Εκκλησιών.
Μεταρρυθμισμένη Εκκλησία στην Αμερική

Η Μεταρρυθμισμένη Εκκλησία στην Αμερική ή Αναμορφωμένη Εκκλησία στην Αμερική (αγγλ.: "Reformed Church in America" ή εν συντομία "RCA"), είναι Προτεσταντικό Χριστιανικό εκκλησιαστικό δόγμα στις Ηνωμένες Πολιτείες και τον Καναδά, με Καλβινιστική θεολογία.

Ιδρυμένη το 1628 ως κλάδος της Ολλανδικής Μεταρρυθμισμένης Εκκλησίας, αποτελεί την αρχαιότερη Προτεσταντική εκκλησία με διαρκή διακονία, και επιπλέον ο αρχαιότερος οργανισμός στη Βόρεια Αμερική. Αργότερα, το 1819 έχοντας πλέον ανεξαρτησία από την Ολλανδική εκκλησία ονομάστηκε "Μεταρρυθμισμένη Προτεσταντική Ολλανδική Εκκλησία", ενώ το σημερινό της όνομα επιλέχθηκε το 1867. Σήμερα έχει γύρω στα 240,000 μέλη.

Η Μεταρρυθμισμένη Εκκλησία στην Αμερική είναι ιδρυτικό μέλος αρκετών οικουμενικών οργανισμών μεταξύ των οποίων και του Παγκοσμίου Συμβουλίου Εκκλησιών, καθώς και μέλος της Παγκόσμιας Κοινωνίας Αναμορφωμένων Εκκλησιών. Μέρος του δόγματος συμμετέχει στον Εθνικό Σύνδέσμο Ευαγγελικών.
Νικόλαος Αλεξάκος

Ο Νικόλαος Αλεξάκος ήταν Έλληνας αγωνιστής της Επαναστάσεως του 1821. Ήταν από την Σπάρτη. 

Πολέμησε υπό τις διαταγές του Παναγιώτη Κρεββατά και μετά τον θάνατό του υπό του Γιατράκου. Στην Φραγκόβρυση απέκλεισε τους Τούρκους της Καρύταινας που πήγαιναν στην Τρίπολη. Πολέμησε στην Κορακία, Βαλτέτσι και τα Δολιανά. Στην Μάχη των Δερβενακίων πολέμησε στην Κλαίνα. Πήρε μέρος στην Άλωση του Ναυπλίου, στον πόλεμο κατά του Ιμβραήμ, και ανδραγάθησε στην μάχη της Δραμπάλας και του μάχη του Πολυαράβου.
Κωνσταντίνος Βρούλος

Ο Κωνσταντίνος Βρούλος ήταν Έλληνας αγωνιστής της Επαναστάσεως του 1821 από τα Ψαρά. Υπηρέτησε ως ναύκληρος πυρπολικών. Ήταν ένας από τους πιο πιστούς συντρόφους του Κανάρη. Τον ακολούθησε στις Ναυμαχίες της Κω, της Κρήτης, του Γέροντα, και στον κανονιοβολισμό του φρουρίου της Χίου. Το 1826 ήταν κυβερνήτης του κανονιοφόρου «Ελβετία», όταν πυρπολήθηκαν στον Κορινθιακό κόλπο επτά τουρκικά πλοία. Το πλοίο του βυθίστηκε κατά την ατυχή εκστρατεία της Χίου το 1827. Μετά την άφιξη του Καποδίστρια στην Ελλάδα συμμετείχε στην εκστρατεία για την απελευθέρωση της Δυτική Στερεάς Ελλάδος (1828-1829).
Alors, c'est la guerre!

Ο [[Ιωάννης Μεταξάς]]
O [[Εμμανουέλε Γκράτσι]]
H γαλλική φράση «Alors, c'est la guerre!», που αποδίδεται στην ελληνική γλώσσα ως «"Λοιπόν, αυτό σημαίνει πόλεμος!"» είναι η ιστορική φράση με την οποία δήλωσε ο πρωθυπουργός της Ελλάδας Ιωάννης Μεταξάς στη διπλωματική γλώσσα της εποχής εκείνης, την αρνητική του στάση στο ιταλικό τελεσίγραφο που του επέδωσε ο τότε Ιταλός πρέσβης στην Αθήνα, Εμμανουέλε Γκράτσι, τις πρώτες πρωινές ώρες της 28ης Οκτωβρίου του 1940, κατά τη διάρκεια του Β΄ Παγκοσμίου Πολέμου.
Ταρτούφος

Ο Ταρτούφος (στα γαλλικά: Tartuffe, ou l'Imposteur) είναι γνωστότατη θεατρική κωμωδία του Μολιέρου, αλλά και το όνομα του κυριότερου χαρακτήρα της. Η πρώτη της παράσταση έγινε το 1664 και από τότε παίζεται συχνά σε θέατρα όλου του κόσμου. Ο Ταρτούφος, ο κύριος χαρακτήρας του έργου, είναι ένας υποκριτής, ένας ανήθικος άνθρωπος που παριστάνει τον ηθικό. Η επιρροή της κωμωδίας αυτής είναι τόσο σημαντική που οδήγησε στη δημιουργία του όρου «ταρτουφισμός», που είναι συνώνυμος με την υποκριτική συμπεριφορά, το φαρισαϊσμό.
Περικλής Δράκος

Ο Περικλής Δράκος ήταν Μακεδονομάχος, οπλαρχηγός από την Καβάλα.
μικρογραφία|Περικλής Δράκος
Κωνσταντίνος Γκολογκίνας

Ο Κωνσταντίνος Γκολογκίνας ήταν Μακεδονομάχος οπλαρχηγός από την Καστοριά.
Μέλλιος Γιαννούσης

Ο Μέλλιος Γιαννούσης ήταν Μακεδονομάχος οπλαρχηγός από τα Γκάλλιστα (σημερινή Ομορφοκκλησιά) της Καστοριάς.
Στέλιος Ρόκκος

Ο Στέλιος Ρόκκος (Καλλιόπη Λήμνου, 11 Φεβρουαρίου 1965) είναι Έλληνας τραγουδιστής, συνθέτης και στιχουργός. 

Γεννήθηκε το 1965 στην Καλλιόπη της Λήμνου. Ξεκίνησε να τραγουδά και να παίζει κιθάρα επαγγελματικά στη Λήμνο το 1984 και από το 1988 εκτός Λήμνου. Από τότε έχει κυκλοφορήσει πάνω από 18 άλμπουμ, τα περισσότερα από τα οποία γνώρισαν εμπορική επιτυχία. Απο το 2014 ανήκει στο δυναμικό της Panik Platinum. 

Το μεγαλύτερο μέρος των τραγουδιών που έχει ερμηνεύσει είναι σε δικούς του στίχους και μουσική. Στο παρελθόν συνεργάστηκε με πολλά ονόματα του ελληνικού τραγουδιού, όπως ο Τόλης Βοσκόπουλος, οΓιάννης Πλούταρχος, ο Γιάννης Πάριος, ο Πασχάλης Τερζής, o Βασίλης Καρράς, ο Αντώνης Ρέμος, ο Γιώργος Μαργαρίτης, ο Σάκης Ρουβάς, η Νατάσα Θεοδωρίδου ο Γιάννης Βαρδής, ο Νίκος Κουρκούλης, η Σοφία Αρβανίτη, η Πέγκυ Ζήνα, ο Δήμος Αναστασιάδης, ο Νίκος Οικονομόπουλος, η Έλενα Παπαρίζου, ο Χρήστος Δάντης, ο Γιάννης Καψάλης, ο Χρήστος Νικολόπουλος κ.ά. Επίσης το 2002 μοιράστηκε τη σκηνή με το διεθνούς φήμης συνθέτη Γκόραν Μπρέγκοβιτς σε κοινές εμφανίσεις σε Αθήνα και Θεσσαλονίκη. Από το 2008 έως το 2018 ο Στέλιος, όπου εμφανιζόταν ήταν με το γιο του, τον Δημήτρη Ρόκκο στην κιθάρα.

Δικά του τραγούδια έχουν συμπεριλάβει σε προσωπικά τους άλμπουμ οι: Σάκης Ρουβάς, Νίκος Νομικός, Σταμάτης Γονίδης, Θέμης Αδαμαντίδης, Μάκης Χριστοδουλόπουλος, Πέγκυ Ζήνα, Βλάσσης Μπονάτσος, Λιζέττα Νικολάου, Γιάννης Κότσιρας, Σπύρος Παπαδήμας, Κώστας Μαρτάκης κ.ά.

Αγαπάει πολύ το ψάρεμα και τα τελευταία χρόνια ασχολείται με την ξυλουργική τέχνη φτιαχνοντας διαφορα υψηλής αισθητικής επιπλα και άλλες κατασκευές απο ξύλο.
Γεώργιος Μαργαρίτης

Ο Γεώργιος Μαργαρίτης (Σμύρνη 1814- Αθήνα 1884) υπήρξε Έλληνας ζωγράφος και καθηγητής του 19ου αιώνα.
Φίλιππος Μαργαρίτης

Ο Φίλιππος Μαργαρίτης (Σμύρνη, 1810-Βύρτσμπουργκ, 1892) ήταν Έλληνας ζωγράφος και φωτογράφος.
Χρήστος Τσαούσης

Ο Χρήστος Τσαούσης (; - 1944) ήταν Μακεδονομάχος, οπλαρχηγός από το Γκόσνο ("σήμ." Λαχανόκηποι) Καστοριάς.
Νικόλαος Ανδρακός

Ο Νικόλαος Ανδρακός υπήρξε Έλληνας αγωνιστής του 1821. Γεννήθηκε στα Σφακιά. Νεότατος κατέφυγε στην Μικρά Ασία, όπου μαζί με άλλους Έλληνες διεξήγαγε πόλεμο κατά των Τούρκων. Μυήθηκε μαζί με τους συντρόφους του στην Φιλική Εταιρεία και επέστρεψε γρήγορα στην Ελλάδα για να πολεμήσει. Άρχισε να πολεμάει στην Κρήτη από το 1821. Το 1824 πήγε μαζί με άλλους Κρήτες στην Πελοπόννησο και πήρε εκεί μέρος στις πολεμικές επιχειρήσεις. Φονεύτηκε στο Ναυαρίνο το 1825. Αδελφός του ήταν ο Σταύρος.
Σταύρος Ανδρακός

Ο Σταύρος Ανδρακός υπήρξε Έλληνας αγωνιστής του 1821. Γεννήθηκε στα Σφακιά. Αδερφός του ήταν ο Νικόλαος. Μικρός πήγε στην Ρουμανία και βρέθηκε στο Γαλάζιο όταν ο Αλέξανδρος Υψηλάντης εισέβαλε στην Βλαχία τον Μάρτιο του 1821. Μαζί με τους εξακόσιους Κρήτες που βρέθηκαν εκεί πήρε μέρος στην άμυνα της πόλης. Μετά κατέβηκε στην Σάμο, και πήρε εκεί μέρος στην απόκρουση των Τούρκων. Από εκεί επέστρεψε στην Κρήτη και συνέχισε τον αγώνα. Φονεύτηκε το 1825 στην μάχη κοντά στο χωριό Αμνάτο Ρεθύμνης.
Πρεσβυτεριανή Εκκλησία (ΗΠΑ)

Η Πρεσβυτεριανή Εκκλησία (ΗΠΑ) (αγγλ.: "Presbyterian Church (U.S.A.)" ή εν συντομία "PC(USA)") είναι Προτεσταντικό χριστιανικό δόγμα στις Ηνωμένες Πολιτείες. Ανήκει στη Μεταρρυθμισμένη παράδοση, και είναι το μεγαλύτερο Πρεσβυτεριανό δόγμα στις Ηνωμένες Πολιτείες, με 1,760,200 μέλη, στα τέλη του 2013.

Ιδρύθηκε το 1983 μετά τη συγχώνευση της Πρεσβυτεριανής Εκκλησίας στις Ηνωμένες Πολιτείες και της Ενωμένης Πρεσβυτεριανής Εκκλησίας στις Ηνωμένες Πολιτείες Αμερικής. Σήμερα είναι μέλος του Παγκοσμίου Συμβουλίου Εκκλησιών και της Παγκόσμιας Κοινωνίας Αναμορφωμένων Εκκλησιών.
Χλαινιέλλος ο μελανόκερως

Ο Χλαινιέλλος ο μελανόκερως ("Chlaeniellus nigricornis") είναι κολεόπτερο από την οικογένεια Carabidae και την υποοικογένεια Chlaeniinae. Το γένος Χλαινιέλλος ("Chlaeniellus") προγενέστερα θεωρήθηκε υπογένος του γένους Κλένιους ("Chlaenius"). Το σημερινό γένος "Chlaeniellus" εκπροσωπείται στην Ευρώπη με ένδεκα είδη, από τα οποία στην Ελλάδα συναντούμε επτά είδη. Αυτά είναι εκτός από τον "Chlaeniellus nigricornis" 
ο "Chlaeniellus flavipes", 
o "Chlaeniellus nitidulus", 
ο "Chlaeniellus terminatus",
ο "Chlaeniellus tristis"
ο "Chlaeniellus vestitus"
και στην Κύπρο, όχι όμως ενδημικά, ο "Chlaeniellus douei".

Το όνομα «nigricornis» αναφέρεται στο χρώμα των κεραιών, οι οποίες με εξαίρεση το πρώτο άρθρο είναι μαύρες (niger (λατινικά) = μελανό, cornu (λατινικά) = κεραία). Το χρώμα των κεραιών όμως δεν αρκεί ώστε να ξεχωρίζει ο Χλαινιέλλος ο μελανόκερως από όμοια είδη.
Σπυρίδων Καίσαρης

Ο Σπυρίδων Καίσαρης (1859-1946) του Νικολάου, ήταν σπουδαίος Έλληνας μουσικοσυνθέτης. 

Γεννήθηκε στη Κέρκυρα το 1859. Ήταν μικρότερος αδελφός του Ιωσήφ Καίσαρη. Κατατάχθηκε στη στρατιωτική μουσική της Αθήνας, όπου και αναδείχτηκε σχετικά γρήγορα. Το 1888 ανέλαβε αρχιμουσικός του πυροβολικού και το 1892 καθηγητής του Ωδείου Αθηνών και στη συνέχεια έφορος και καθηγητής πνευστών οργάνων και για αρκετά χρόνια διευθυντής των στρατιωτικών μπαντών. Επίσης ανέλαβε την οργάνωση της φιλαρμονικής μπάντας της Αθήνας, του Πειραιά, της Σύρου και της Ζακύνθου. Αποστρατεύθηκε το 1922. Έγραψε πολλά εμβατήρια μεταξύ των οποίων και το αφιερωμένο στον Βασιλέα Κωνσταντίνο Α΄ «Του αϊτού ο γιος», το εμβατήριο "Η ελληνική σημαία", διάφορα χορωδιακά και το μελόδραμα «Ολονυχτιά της Κρήτης», στο οποίο ανήκει και το περίφημο κατά την Επανάσταση της Κρήτης (1896-1897) γενόμενο «Από φλόγες η Κρήτη ζωσμένη». 

Ο Σπυρίδων Καίσαρης πέθανε στις 6 Απριλίου του 1946.
Παναγιώτης Ζωγράφος

thumb|"Πόλεμος της Τριπολιτζάς και των πέριξ αυτής χωρίων". Πίνακας του Παναγιώτη Ζωγράφου με την καθοδήγηση του Μακρυγιάννη.
Ο Παναγιώτης Ζωγράφος (1800 - ...) ήταν Έλληνας ζωγράφος και αγωνιστής του 1821, ο οποίος αποτελεί θρύλο για την ελληνική τέχνη χάρη στη συνεργασία του με τον Ιωάννη Μακρυγιάννη.

Ο στρατηγός τον κάλεσε μαζί με τους δύο γιους του για να εικονογραφήσουν τις μεγάλες στιγμές της ελληνικής επανάστασης του 1821. Ο Μακρυγιάννης έμαθε γράμματα στα γεράματά του για να γράψει τα απομνημονεύματά του. Πίστευε όμως, ότι εκτός από τον γραπτό λόγο, χρειάζονταν και εικόνες, αφού το μεγαλύτερο μέρος των Ελλήνων ήταν αγράμματοι. 

Αρχικά ανάθεσε σε έναν Ευρωπαίο να του ζωγραφίσει, γρήγορα όμως κατάλαβε ότι δεν χρειάζονταν καλλιτεχνικές αναπαραστάσεις, αλλά εικόνες περιγραφικές με όλα τα απαραίτητα στοιχεία που θα ήταν ικανά να εξιστορήσουν με ακρίβεια το θέμα που απεικόνιζαν. Έτσι στράφηκε στον Παναγιώτη Ζωγράφο, παλαίμαχο αγωνιστή από τη Βορδόνια Λακωνίας. Ο Παναγιώτης Ζωγράφος ήταν αυτοδίδακτος λαϊκός ζωγράφος, αγιογράφος της μεταβυζαντινής λαϊκής παράδοσης και ως αγωνιστής είχε δει με τα ίδια του τα μάτια όλα αυτά που ο Μακρυγιάννης του ανέθετε να περιγράψει. 

Ο Παναγιώτης φιλοτέχνησε εικοσιπέντε πίνακες. Αντίγραφα των πινάκων φτιάχτηκαν από τους γιους και από τον ίδιο τον Παναγιώτη και μοιράστηκαν όπως ήθελε ο Μακρυγιάννης στον βασιλιά Όθωνα, στον Τσάρο της Ρωσίας, τον βασιλιά της Γαλλίας και τη βασίλισσα της Αγγλίας. Στα εν λόγω έργα, συνεπώς, συνδυάζεται η "χειρ του Ζωγράφου με τη διήγηση του Μακρυγιάννη". Το έργο του θεωρείται ""αντίλογος στην ακαδημαϊκή παράδοση της Σχολής του Μονάχου" (Μ. Στεφανίδης) και προδρομικό του Θεόφιλου, ενώ ο Γιάννης Τσαρούχης έκανε λόγο για "αθώα, σοφή ζωγραφική"".
Πρεσβυτεριανή Εκκλησία στην Αμερική

Η Πρεσβυτεριανή Εκκλησία στην Αμερική (αγγλ.: "Presbyterian Church in America" ή εν συντομία "PCA") είναι Ευαγγελικό Προτεσταντικό χριστιανικό δόγμα και το δεύτερο μεγαλύτερο Πρεσβυτεριανό εκκλησιαστικό σώμα στις Ηνωμένες Πολιτείες, μετά την Πρεσβυτεριανή Εκκλησία (ΗΠΑ). Η Πρεσβυτεριανή Εκκλησία στην Αμερική δίνει έμφαση στον ευαγγελισμό, στο ιεραποστολικό έργο, και στην χριστιανική εκπαίδευση. Ως στόχος της τίθεται το να είναι "πιστή στις Γραφές, σύμφωνη με την Μεταρρυθμισμένη πίστη, και υπάκουη στη Μεγάλη Αποστολή".
Ποινικός Κώδικας

Ποινικός Κώδικας, ή "Γενικός Ποινικός Νόμος", ή Π.Κ. (προφέρεται Πι-Κάπα), ονομάζεται η συλλογή κανόνων του Ποινικού Δικαίου κάθε χώρας που έχει κωδικοποιηθεί σ΄ ένα νομοθέτημα, που εκδίδουν και στη συνέχεια εφαρμόζουν τα αρμόδια κρατικά όργανα. Συνηθέστερα ο ποινικός κώδικας διαιρείται σε δύο μέρη, το γενικό και το ειδικό.

Στην Ελλάδα, Π.Κ. συντάχθηκε για πρώτη φορά από τα μέλη της Αντιβασιλείας του Όθωνα και συγκεκριμένα από τον Γεώργιο φον Μάουρερ, με βάση τον βαυαρικό κώδικα του 1813, όπως αυτός είχε στη συνέχεια τροποποιηθεί με νεότερα βαυαρικά νομοσχέδια των ετών 1822, 1827 και 1831.

Ο Κώδικας αυτός δημοσιεύτηκε στις 10 Ιανουαρίου του 1834 οπότε και άρχισε να εφαρμόζεται από τις 19 Απριλίου του 1834. Το κείμενο του νόμου αυτού δημοσιεύτηκε στην Εφημερίδα της Κυβερνήσεως σε δύο γλώσσες, στην ελληνική και τη γερμανική. Μετά όμως από κάποιες αναγκαίες μεταφραστικές κυρίως διορθώσεις που έγιναν, εκδόθηκε νεότερο διάταγμα για επαναδημοσίευση μόνο του ελληνικού κειμένου δύο χρόνια μετά, στο ΦΕΚ στις 3 Νοεμβρίου του 1836 ως παράρτημα του προηγουμένου. Έκτοτε παρέμεινε σε ισχύ μόνο το ελληνικό κείμενο σύμφωνα με σχετικό διάταγμα. Παρά ταύτα αν και ο ουσιαστικά γερμανικός αυτός νόμος υπήρξε σπουδαίο και λίαν πολύτιμο όργανο ειδικά επί των ερμηνειών της νομικής επιστήμης, δεν μπορούσε να λειτουργήσει επί των λεγομένων τότε «παραλλαγών».

Έτσι ο νόμος αυτός υπέστη πολλές τροποποιήσεις με νεότερα διατάγματα φθάνοντας το 1910 στην ανάγκη έκδοσης νέου ανακαινισμένου ποινικού κώδικα που να περιέχει κωδικοποιημένα όλες τις τροποποιήσεις που στο μεταξύ είχαν πραγματοποιηθεί. Έτσι το 1911 συνεστήθη ειδική τριμελής επιτροπή για το σκοπό αυτό που λόγω όμως συνεχών εμποδίων και κωλυμάτων το σχέδιο του νέου νόμου άρχισε να χαρακτηρίζεται «πέπλος της Πηνελόπης» όταν και εκδόθηκε τελικά 40 περίπου χρόνια μετά, το 1950, με την έκδοση του Νόμου 1492/ από 17-8-1950, όπου ουσιαστικά μέχρι τότε ίσχυε ο από του 1836 Π.Κ..

Τέλος με την έκδοση του ΠΔ.283/1985 που δημοσιεύτηκε στο ΦΕΚ Α-106/1985 τέθηκε σε ισχύ η μεταγλωττισμένη μορφή του στη δημοτική. 'Εκτοτε έγιναν αλλαγές σε ορισμένες διατάξεις. Ισχύουσα μορφή το 2018 https://web.archive.org/web/20190804204203/http://www.nomothesia.net/wp-content/uploads/2016/02/%CE%A0%CE%BF%CE%B9%CE%BD%CE%B9%CE%BA%CF%8C%CF%82-%CE%9A%CF%8E%CE%B4%CE%B9%CE%BA%CE%B1%CF%82.pdf

Το περιεχόμενο του Ποινικού Κώδικα κατανέμεται σε δύο μέρη, το μεν πρώτο είναι το Γενικό (διατάξεις περί ευθύνης, ποινών, κλπ. που αφορούν τα αδικήματα γενικά), το δε δεύτερο το Ειδικό μέρος (τα συγκεκριμένα αδικήματα με τις αντίστοιχες ποινές). Αυτών ακολουθούν οι λεγόμενες "μεταβατικές διατάξεις". Στον Π.Κ. δεν περιλαμβάνονται οι Ειδικοί Ποινικοί Νόμοι επειδή αφορούν ιδιαίτερες περιπτώσεις που δεν εμπίπτουν στη βάση του πάγιου και ευρύτερου χαρακτήρα της κοινωνικής ζωής.

Την 1-7-2019 τέθηκε σε ισχύ ο νέος Κώδικας μετά από πολύχρονη επεξεργασία από επιτροπή νομικών (νόμος 4619 του 2019).
Ευαγγελική Πρεσβυτεριανή Εκκλησία

Η Ευαγγελική Πρεσβυτεριανή Εκκλησία (αγγλ.: "Evangelical Presbyterian Church" ή εν συντομία "EPC") είναι Αμερικανικό εκκλησιαστικό δόγμα του Προτεσταντικού Χριστιανισμού, με Πρεσβυτεριανή και Μεταρρυθμισμένη θεολογία ορθόδοξης συντηρητικής κατεύθυνσης. Η έδρα της Γενικής Σύναξης της Εκκλησίας, βρίσκεται στην πολιτεία του Μίσιγκαν.
Όττο Βάινινγκερ

Ο Όττο Βάινινγκερ ("Otto Weininger", Βιέννη, 3 Απριλίου 1880 - Βιέννη, 4 Οκτωβρίου 1903) ήταν Αυστριακός φιλόσοφος. Το 1903, εξέδωσε το βιβλίο του "Geschlecht und Charakter" (Φύλο και Χαρακτήρας) το οποίο όμως, έγινε γνωστό μόνο μετά την αυτοκτονία του, όταν ήταν μόλις 23 ετών. Σήμερα, το έργο του προκαλεί διαμάχες καθώς ορισμένοι το θεωρούν μισογυνιστικό και αντισημιτικό ενώ άλλοι το αναγνωρίζουν για την ουσιαστική μελέτη του περί της φύσης της μεγαλοφυΐας. Ο Βάινινγκερ γεννήθηκε στις 3 Απριλίου του 1880 στη Βιέννη, γιος του Εβραίου Λέοπολντ Βάινινγκερ (Leopold Weininger) και της γυναίκας του Άντελχαϊντ (Adelheid). Αποφοίτησε από το σχολείο το 1897 και εισήχθη στο Πανεπιστήμιο της Βιέννης τον Οκτώβριο του ίδιου έτους. Εκεί, σπούδασε φιλοσοφία και ψυχολογία, καθώς και εμβάθυνε τις γνώσεις του στις φυσικές επιστήμες και την ιατρική. Παράλληλα διδάχθηκε Ελληνικά, Λατινικά, Γαλλικά και Αγγλικά, καθώς και Ιταλικά. Το 1901, προσπάθησε να εκδώσει το πρώτο του έργο "Eros und die Psyche" το οποίο μάλιστα κατέθεσε ως πτυχιακή εργασία. Το Πανεπιστήμιο το αποδέχτηκε και έτσι του δόθηκε διδακτορικό πτυχίο. Το βιβλίο του διαβάστηκε από τον Φρόιντ, ο οποίος, όμως, δεν το πρότεινε σε κάποιον εκδότη.


Κατηγορία:Αυστριακοί φιλόσοφοι
Κατηγορία:Φιλόσοφοι του 19ου αιώνα
Γουεσλεϊανή Εκκλησία

Η Γουεσλεϊανή Εκκλησία (αγγλ.: "Wesleyan Church") είναι ευαγγελικό, αγιαστικό, χριστιανικό δόγμα με εκκλησίες στις Ηνωμένες Πολιτείες, στον Καναδά, στο Ηνωμένο Βασίλειο, στη Νότια Αφρική, στη Ναμίμπια, στη Σιέρα Λεόνε, σε διάφορες χώρες της Ασίας και στην Αυστραλία. Η εκκλησία είναι μέρος του Αγιαστικού κινήματος και έχει τις ρίζες της στη διδασκαλία του Τζον Γουέσλεϋ, απ' τον οποίον έχει λάβει και το όνομά της. Έχει Μεθοδιστική και Αρμινιανική θεολογία.
Πρωθυπουργός του Βανουάτου

Ο Πρωθυπουργός του Βανουάτου είναι ο αρχηγός της κυβέρνησης της Δημοκρατίας του Βανουάτου.
Το αξίωμα θεσπίστηκε με το σύνταγμα του Βανουάτου έπειτα από την ανεξαρτησία της χώρας, το 1980. Πρώτος πρωθυπουργός διετέλεσε ο "πατέρας" της ανεξαρτησίας, Ουόλτερ Λίνι. Μερικές φορές η θέση θεωρείται ως συνέχεια του αξιώματος του Επικεφαλής υπουργού, που υπήρχε κατά την περίοδο πριν την ανεξαρτησία. Με βάση το σύνταγμα, ο Πρωθυπουργός πρέπει να είναι εκλεγμένο μέλος του Κοινοβουλίου, το οποίο επίσης εκλέγει τον πρωθυπουργό στο αξίωμά του.

Ο πρωθυπουργός διορίζει ή παύει άμεσα τα μέλη του υπουργικού συμβουλίου.
Πλατύρρινοι

Πλατύρρινοι ή μαϊμούδες Νέου Κόσμου ονομάζονται οι πέντε οικογένειες των πρωτευόντων που συναντώνται στην Κεντρική και Νότια Αμερική: οι Καλλιτριχίδες, οι Κηβίδες, οι Αοτίδες, οι Πιθηκιίδες, και οι Ατελίδες. Αυτές οι οικογένειες σχηματίζουν την ανθυποτάξη Πλατύρρινοι (Platyrrhini) και την υπεροικογένεια Κηβοειδή (Ceboidea), που ουσιαστικά πρόκειται για ταύτιση καθώς τα Κηβοειδή είναι η μόνη σωζόμενη υπεροικογένεια των Πλατύρρινων. Διαφέρουν από τις άλλες ομάδες των πιθήκων και των μαϊμούδων, όπως είναι οι Κερκοπιθηκίδες (μαϊμούδες Παλαιού Κόσμου).
Ξένα σώματα στον άνθρωπο

Ξένα σώματα μέσα στον ανθρώπινο οργανισμό μπορεί να βρεθούν με πολλούς τρόπους. Σε όλα σχεδόν τα ατυχήματα όπου συμβαίνουν τραυματισμοί του ανθρωπίνου σώματος, πολύ συχνά έχουμε επαφή και είσοδο ξένων στερεών σωμάτων ή υγρών υλικών μέσα στο σώμα, διά μέσου της λύσεως της συνέχειας του δέρματος. Πολλά από αυτά τα ξένα σώματα εισέρχονται και εξέρχονται την ίδια στιγμή (π.χ. ένα καρφί), άλλα όμως εξ αυτών παραμένουν μέσα στους ιστούς, απαιτώντας ιατρική βοήθεια. Τα ξένα σώματα στα τραύματα είναι πρόβλημα στατιστικά συχνότατο, είναι ένας "μπελάς" της τραυματολογίας και δυστυχώς το ενδιαφέρον της βιβλιογραφίας στο θέμα, είναι ανύπαρκτο, με αποτέλεσμα ακόμα και έμπειροι γιατροί να έχουν σημαντικό έλλειμμα γνώσεων πάνω στο θέμα, με επιπτώσεις τόσο στη διάγνωση όσο και στη θεραπεία. Ξένα σώματα στο σώμα μας μπορούν να μπουν είτε με κάποιο βίαιο ατύχημα (σοβαρό ή ελαφρό) που προκάλεσε λύση στη συνέχεια του δέρματος, είτε από τραύμα εξ επιθέσεως (τραύματα από πυροβόλα όπλα, μαχαίρι, κλπ), είτε εκούσια από τον ίδιο τον παθόντα ή τρίτους (π.χ. κατάποση). Ως προς τα είδη των ατυχημάτων, σχεδόν όλα τα ατυχήματα μπορεί να προκαλέσουν είσοδο ξένων σωμάτων μέσα στους ανθρώπινους ιστούς. Μερικά παραδείγματα ατυχημάτων όπου έχουμε συχνά είσοδο ξένων σωμάτων είναι τα τροχαία ατυχήματα, τα σιδηροδρομικά ατυχήματα, τα εργατικά ατυχήματα στις κατασκευές, στις γεωργικές εργασίες, τα οικιακά ατυχήματα, τα παιδικά και σχολικά ατυχήματα, κλπ
Επαρχία της Ποντεβέδρα

Η Ποντεβέδρα ("Pontevedra") είναι μια επαρχία της Ισπανίας κατά μήκος της Ατλαντική ακτή της χώρας στην νοτιοδυτική Ευρώπη. Η επαρχία αποτελεί το νοτιοδυτικό τμήμα της αυτόνομης κοινότητας της Γαλικίας. Συνορεύει με τις επαρχίες της Α Κορούνια, του Λούγο, και του Ουρένσε, και την χώρα της Πορτογαλίας.

Ο πληθυσμός της επαρχίας είναι 943.117 (2006), από τους οποίους όχι περισσότεροι από το 8% ζουν στην πρωτεύουσα, την πόλη της Ποντεβέδρα.

thumb|right|250px|Επαρχία της Ποντεβέδρα.
Γκότλαντ

Το Γκότλαντ (σουηδικά: "Gotland", σουηδική προφορά: [ˈɡɔtːland]) είναι το μεγαλύτερο νησί της Σουηδίας αλλά και της Βαλτικής με έκταση 2.994 τ.χλμ.. Έχει 57.391 κατοίκους το 2015 και πρωτεύουσα του νησιού είναι το Βίσμπυ με 23.576 κατοίκους (2012). Η νήσος Γκότλαντ βρίσκεται 90 χλμ. ανατολικά της Σουηδίας και 130 χλμ. δυτικά των Βαλτικών χωρών (με την Λετονία να είναι η κοντινότερη).

250px|Τοπογραφικός χάρτης του Γκότλαντ.
Διονύσιος Κατηλιανός

Ο Διονύσιος Κατηλιανός ήταν Έλληνας λόγιος του 17ου αιώνα.
Μητροπολίτης Φλωρίνης, Πρεσπών και Εορδαίας Θεόκλητος Πασσαλής

Ο Μητροπολίτης Φλωρίνης, Πρεσπών και Εορδαίας Θεόκλητος Πασσαλής (γενν. 1932) είναι επίσκοπος της Ιεράς Μητροπόλεως Φλωρίνης, Πρεσπών και Εορδαίας.
Σάτο Κίλμαν

O Σάτο Κίλμαν ( πλήρες όνομα: Meltek Sato Kilman Livtuvanu, 30 Δεκεμβρίου 1957-) είναι πολιτικός του Βανουάτου και πρωθυπουργός από τις 11 Ιουνίου 2015 ως τις 11 Φεβρουαρίου 2016, από τις 26 Ιουνίου 2011 ως τις 23 Μαρτίου 2013 , από τις 2 Δεκεμβρίου 2010 ως τις 24 Απριλίου 2011 και για βραχύβιο χρονικό διάστημα από 13 Μαΐου ως 16 Ιουνίου 2011. Αρχηγός του Κόμματος Προόδου του Λαού, κατέχει βουλευτική έδρα στο νησί Μαλεκούλα.
Μητροπολίτης Δράμας Παύλος Αποστολίδης

Ο Μητροπολίτης Δράμας Παύλος Αποστολίδης (κατά κόσμον Αλέξανδρος Αποστολίδης) είναι ο σημερινός Επίσκοπος της Ιεράς Μητροπόλεως Δράμας.
Δυναστική ένωση

Δυναστική ένωση είναι ο συνδυασμός με τον οποίον δύο διαφορετικά κράτη κυβερνώνται από την ίδια δυναστεία, ενώ τα όρια τους, οι νόμοι τους και τα συμφέροντα τους παραμένουν διακριτά.

Διαφέρει από την προσωπική ένωση στο ότι μια προσωπική ένωση είναι υπό έναν μονάρχη, αλλά όχι υπό μια δυναστεία.
Διάσκεψη του Καΐρου

thumb|right|260px|Από αριστερά: Τσανγκ Κάι Σεκ, Φ. Ρούζβελτ, και Ο. Τσώρτσιλ στη Διάσκεψη του Καΐρου, 25-11-1943.
Κατά τη διάρκεια του Β΄ Παγκοσμίου Πολέμου πραγματοποιήθηκε στο Κάιρο, η λεγόμενη Διάσκεψη του Καΐρου, στην οποία συναντήθηκαν ο τότε Πρόεδρος των ΗΠΑ Φραγκλίνος Ρούσβελτ, ο Πρωθυπουργός της ήδη εμπόλεμης Αγγλίας Ουίνστον Τσώρτσιλ και ο τότε αρχηγός της Κίνας στρατάρχης Τσανγκ Κάι Σεκ οι οποίοι και πήραν διάφορες αποφάσεις περί των μέτρων που θα ελάμβαναν για τον νικηφόρο κατά της Ιαπωνίας πόλεμο.

Η Διάσκεψη του Καΐρου που έφερε την κωδική ονομασία "Εξάντας", διήρκεσε από τις 22 μέχρι 26 Νοεμβρίου του 1943, όπου συνομολογήθηκε και υπεγράφη στις 27 Νοεμβρίου σχετική συμφωνία το περιεχόμενο της οποίας δημοσιοποιήθηκε τέσσερις ημέρες μετά, στις 1 Δεκεμβρίου στην οποία μεταξύ άλλων αναφέρονταν τρεις ουσιώδεις όροι.:
# ότι θα συνεχιστεί ο πόλεμος με την Ιαπωνία μέχρι την άνευ όρων παράδοσή της. 
# ότι όσες νήσους και εδάφη έχει καταλάβει η Ιαπωνία από τη Κίνα από το 1914 θα πρέπει να παραιτηθεί από κάθε αξίωση όπως τη Φορμόζα, Μαντζουρία κ.ά., και να επιστραφούν στη Κίνα και 
# ότι το έδαφος της Κορέας θα αποτελούσε «εν καιρώ» ανεξάρτητο και κυρίαρχο κράτος.

Σημειώνεται ότι στη διάσκεψη αυτή είχε προσκληθεί και ο πρόεδρος της Σοβιετικής Ένωσης Στάλιν ο οποίος όμως αρνήθηκε να παραστεί με τη δικαιολογία ότι η παρουσία σ΄ αυτή του Τσαγκ Κάι Σεκ θα αποτελούσε πρόκληση μεταξύ Ρωσίας και Ιαπωνίας. Βέβαια λίγο αργότερα στη Διάσκεψη της Τεχεράνης που ακολούθησε, ο Στάλιν συμμετείχε.
Χριστόφορος Άγγελος

Ο μοναχός Χριστόφορος Άγγελος (αγγλικά: "Christopher Angelus" ή "Angel," 1575, Γαστούνη Ηλείας - 1638, Οξφόρδη) ήταν Έλληνας λόγιος του 17ου αιώνα. Γεννήθηκε στην Πελοπόννησο το τελευταίο τέταρτο του 16ου αιώνα και πέθανε στην Οξφόρδη την 1η Φεβρουαρίου του 1638. Τα τελευταία τριάντα χρόνια της ζωής του τα πέρασε την Αγγλία.